Bayswater Lodge | LekkeSlaap
Ons stylvolle 4-ster-gastehuis is in die noordelike voorstad Bayswater in Bloemfontein geleë. Bayswater Lodge bied gerieflike toegang tot alle hoofroetes en is 5 minute se ry van Bloemfontein se middestad af.
Ons bied 13 en suite-slaapkamers met baddens of storte. Daar is 9 slaapkamers met dubbelbeddens en 3 standaard kamers met 2 enkelbeddens elk. Van die kamers het direkte toegang tot die tuin of balkon. Ons het ook 'n selfsorg-gesinseenheid met slaapplek vir 2 volwassenes en 2 kinders. Die kamer het ook 'n kombuisie wat met die standaard 2-enkelbedkamer kan skakel vir meer spasie of privaatheid.
In die somer is ons gaste welkom om by die lapa te ontspan, 'n drankie in ons landelike kroeg te geniet, 'n bietjie potspel te speel of in die swembad af te koel. Braaigeriewe is beskikbaar en die bestuur sal, indien versoek, 'n vooraf gereëlde vleisbraai vir vriende en kollegas verskaf.
Aangesien die Vrystaat berug is vir sy koue winters én baie warm somers, is daar elektriese komberse en lugversorging in al ons kamers en ons gaste is welkom om met 'n glas sjerrie voor die kaggelvuur saam met hul vriendelike gashere, vriende en kollegas te ontspan.
Ons bedien 'n volledige Engelse ontbyt.
Veilige parkeerplek word op die terrein verskaf.